หลังจากฉีดยาสำหรับซิฟิลิส ผื่นที่ขึ้นเห่อตามตัวจะมีอาการเบาลงหลังจากฉีดกี่วันครับแล้วขอสอบถามหน่อยครับ ถ้าหากตรวจเลือดสำหรับ HIV แล้วผลเป็น Inconclusive เป็นไปได้ไหมครับว่าที่ตรวจมันพบเชื้อซิฟิลิสเลยขึ้นผลแบบนั้น
สวัสดีค่ะ ซิฟิลิส เป็นการติดเชื้อแบคทีเรียที่เป็นโรคติดต่อทางเพศสัมพันธ์อย่างหนึ่ง มี 4 ระยะ ได้แก่ ระยะแรกจะมีแค่แผลที่อวัยวะเพศหรือต่อมน้ำเหลืองโต ระยะที่สองจะพบผื่นตามร่างกาย มีไข้ต่ำๆ ระยะแฝงหรือระยะที่สาม คือระยะที่ไม่แสดงอาการ แต่เชื้อจะซ่อนอยู่ในร่างกายจนกระทั้่งเข้าสู่ระยะสี่ คือเริ่มมีอันตรายต่อระบบประสาท ระบบหัวใจและหลอดเลือด โดยการมีผื่นขึ้นตามร่างกายดังกล่าวมา น่าจะเป็นซิฟิลิซในระะยะที่สอง และการรักษาคือการใช้ยาฆ่าเชื้อเพนนิซิลินฉีดเข้ากล้ามโดยหลังการได้รับยาฆ่าเชื้อแล้วนั้น ส่วนใหญ่อาการผื่นจะค่อยๆดีขึ้นได้ภายใน 2-4 สัปดาห์ หรือจริงๆแล้วแม้ไม่ได้รับการรักษาผื่นในระยะนี้ก็จะยุบไปได้เองส่วนเรื่องผลตรวจ hiv นั้น ยังบอกไม่ได้แน่ชัดว่าเกิดจากการมีเชื้อซิฟิลิซมาร่วมด้วยหรือไม่ แต่ปกติแล้วผลเลือดของการติดเชื้อทั้งสองชนิดนี้ไม่น่าส่งผลต่อกัน หากผลออกมาว่ายังไม่แน่ชัด ควรกลับไปยืนยันผลเลือดซ้ำที่ 3 เดือนหลังมีความเสี่ยงค่ะ